Zuma-faksie 'kaap' nou Ramaphosa | Netwerk24
'Dit was moeilik om vir Pote te sê ek loop' – André
Sy gesprek met Pote Human om sy skuif na die Leeus te bevestig, was vir André Warner een van die moeilikste en belangrikstes van sy loopbaan.
Dawie Roodt kyk in sy kristalbal na hoe mediese dienste daar sal uitsien as NGV deurgedruk word.
Zuma-faksie 'kaap' nou Ramaphosa
Deur Carel van der Merwe, Onrusrivier 03 Maart 2019 00:15
Carel van der Merwe, Onrusrivier, skryf: Ek luister vanoggend na Trevor Manuel se getuienis voor die Zondo-staatska­pingskommissie.
Sy getuienis sit die konstitusionele verantwoordelikheid van die president uiteen – wat basies daarop neerkom dat hy in belang van die land en nie vir persoonlike of partygewin moet optree nie.
'n Sentrale tema van die kommissie se werk is 'n ondersoek na die wyse waarop die voormalige president kabinetslede aangestel het, wie hom beïnvloed het om die aanstellings te doen en hoe dit vir hom voordele ingehou het.
Na my mening is so 'n ondersoek van die uiterste belang om soortgelyke gebeure in die toekoms te voorkom.
Wat my egter bekommer, is dat ons huidige president met die samestelling van sy kabinet ook nie die belang van die land en sy mense in ag neem nie. Sommige kabinetslede word behou bloot omdat hy steun binne die party sal verloor as hy die regte ding doen en van hulle ontslae raak.